
ANUNȚ

În conformitate cu H.G. Nr. 1336 /2022, pentru aprobarea Regulamentului – Cadru privind stabilirea principiilor generale privind organizarea și dezvoltarea carierei personalului contractual din sectorul bugetar plătit din fonduri publice, corespunzător funcţiilor contractuale şi Legea-cadru Nr.153/2017 privind salarizarea personalului plătit din fonduri publice,
Școala Gimnazială Elena Cuza Piatra Neamț
a n u n ţ ă:
SCOATEREA LA CONCURS
a următoarelor posturi pe perioadă determinată:

· Îngrijitoare grupă copii preșcolari – 1 post
· Locul de muncă – Grădinița cu program prelungit ”Veronica Filip” (1 post)
· Timp de lucru – 8 ore/zi

CONDIȚII GENERALE:
Pentru a ocupa un post contractual vacant sau temporar vacant candidații trebuie să îndeplinească următoarele condiții generale, conform art. 15 al Regulamentului-cadru aprobat prin Hotărârea Guvernului nr. 1336 din 28.10.2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor.

CONDIȚIILE SPECIFICE necesare în vederea participării la concurs şi a ocupării funcțiilor contractuale sunt:

1. Îngrijitoare școală/grupă copii preșcolari:
· nivelul studiilor – profesionale sau medii;
· vechime în muncă necesară ocupării postului – minim 1 an;
· abilități de relaționare-comunicare cu întreg personalul unității de învățământ;
· abilități de relaționare-comunicare cu elevii/preșcolarii și părinții acestora;
· abilități pentru munca în echipă;
· disponibilitate program flexibil;
· disponibilitate pentru desfășurare de activități în weekend în mod excepțional;
· disponibilitate pentru muncă în două schimburi; 
Concursul se va organiza conform următorului calendar:
· 10 – 23 septembrie 2026, între orele 09:00 -14:00 (doar în zilele lucrătoare) depunerea dosarelor candidaților la secretariatul unității de învățământ;
· 23 septembrie 2026 - evaluarea dosarelor candidaților;
· 23 septembrie 2026 - ora 16:00 - afișarea rezultatelor după evaluarea dosarelor;
· 24 septembrie 2026 - orele 09:00 - 12:00 - depunere contestații în urma selecției dosarelor;
· 24 septembrie 2026 – ora 15:00 – afișarea rezultatelor în urma soluționării contestațiilor
· 25 septembrie 2026 - ora 13:00  - proba scrisă la sediul instituției;
· 25 septembrie 2026 - ora 16:30  - afișare rezultate proba scrisă;
· 28 septembrie 2026 - orele 09:00 - 12:00 depunere contestații după proba scrisă;
· 28 septembrie 2026 - ora 15:00  - afișarea rezultatelor după contestații;
· 29 septembrie 2026 - ora 13:00  - proba practică la sediul instituției
· 29 septembrie 2026 – ora 16:30 – afișarea rezultatelor după proba practică
· 30 septembrie 2026 – ora 12:00 – proba de interviu la sediul instituției 
· 30 septembrie 2026 – ora 14:00 – afișare rezultate probă de interviu
· 30 septembrie 2026 – ora 14:30 – afișarea rezultatelor finale

Conform art. 35 al Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conține următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
i) curriculum vitae, model comun european.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.

Prezentarea candidaților la proba/etapa următoare (proba practică) este posibilîă doar dacă au fost declarați admiși la proba/etapa anterioară (proba scrisă). 
Pentru orice probă punctajul maxim este de 100 puncte. Sunt declarați admiși doar candidații care obțin minim 50 de puncte după fiecare probă.
Punctajul final se calculează ca medie aritmetică a punctajelor obținute la proba scrisă, proba practică și proba de interviu. Se consideră admis candidatul care a obținut cel mai mare punctaj dintre candidații care au concurat, cu condiția ca aceștia să fi obținut punctajul minim necesar la fiecare probă.


Punctajul obținut după rezolvarea contestațiilor rămâne definitiv.
Candidatul declarat admis va fi încadrat pe perioadă determinată (1 an), cu posibilitatea prelungirii contractului individual de muncă, conform legislației în vigoare.
	TEMATICĂ CONCURS PENTRU POSTUL DE ÎNGRIJITOARE  GRUPĂ COPII PREȘCOLARI: 
· Reguli de efectuare a curățeniei în instituțiile de învățământ;
· Metode de dezinfecție;
· Noțiuni fundamentale de igienă;
· Reguli privind securitatea și sănătatea în muncă.


BIBLIOGRAFIE:
1. Ordinul nr. 961/2016 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private
2. Legea nr. 98/1994 - Legea privind stabilirea și sancționarea contravențiilor la normele de igienă și sănătate publică
3. Legea nr. 132/2010 privind colectarea selectivă a deșeurilor în instituțiile publice
4. Legea nr. 319/2006 - Legea securității și sănătății în muncă, cu modificările și completările ulterioare
5. Legea nr. 307/2006 privind apărarea împotriva incendiilor, cu modificările și completările ulterioare
6. Legea nr. 333/2003 privind paza obiectivelor, bunurilor, valorilor și protecția persoanelor cu modificările și completările ulterioare - secțiunea VI
7. Ordin nr. 1955/1995 pentru aprobarea normelor de igienă privind unitățile pentru ocrotirea, educarea și instruirea copiilor și tinerilor, cu modificările și completările ulterioare
8. Legea nr. 53/2003 - Codul Muncii- republicată - Titlul XI, cap. II- Răspundere disciplinară, art. 247-252, cu modificările și completările ulterioare


    Relații suplimentare se obțin la Şcoala Gimnazială Elena Cuza din Piatra Neamţ, Bd. Decebal nr. 72-74, judeţul Neamţ, nr. telefon/fax 0233.215.816.




Director,
Prof. Dumitru Letos



4

image1.png




image2.jpeg
LOIALITATE
GENEROZITATE
PERFORMANTA




